**Opis predmetu zákazky**

**1.1** Predmetom zákazky je zabezpečenie služieb odbavenia lietadla, cestujúcich a batožiny,  
tankovania paliva, cateringu cestujúcich, zabezpečenie preletových a pristávacích povolení, víz,  
ubytovania a transportu pre posádku LÚ MV SR podľa nižšie uvedených parametrov a to za účelom  
zabezpečenia prepravy vládnych a ústavných činiteľov Slovenskej republiky v súlade so zákonom č.  
143/1998 Z.z. zo dňa 2. apríla 1998 o civilnom letectve a o zmene a doplnení niektorých zákonov podľa  
§ 1, odsek 3 a taktiež v súlade s Uznesením vlády Slovenskej republiky č. 411 zo dňa 10. mája 2006  
k návrhu zásad vykonávania letov lietadiel v policajných službách.

**1.2** Predmetom zákazky je zabezpečenie komplexných služieb, ktoré súvisia s uskutočnením letu alebo pracovnej cesty a týkajú sa organizačno-technického zabezpečenia :

1. **technického odbavenia lietadla** - pristavenie schodov/nástupné mosty, pozemný zdroj, nakladanie a vykladanie batožiny, vypúšťanie toaliet, doplnenie pitnej a úžitkovej vody, pozemný štartér motorov, externá vykurovacia jednotka, externá klimatizačná jednotka, pozemný ohrev motorov, zariadenie na manipuláciu, nakladanie a vykladanie imobilných cestujúcich, odmrazovanie lietadla, vytláčanie lietadla zo stojiska, montážno-technické schody/plošina, zabezpečenie požiarnej asistencie v prípade potreby a pod.) - kritérium č. 1,
2. **odbavenia cestujúcich a batožiny** - transport cestujúcich do/z lietadla, prístup do terminálu, odbavenie cestujúcich a batožiny, zabezpečenie colného a pasového odbavenia cestujúcich, zabezpečenie VIP služieb na vyžiadanie, sprievod a asistencia imobilným cestujúcim) - kritérium č. 1,
3. **tankovania lietadla** - zabezpečenie a zaistenie paliva na letisku, odčerpanie paliva na vyžiadanie) - kritérium č. 2,

**ubytovania** (ubytovacích služieb), odpočinkovej miestnosti, pre posádku na letisku a transportu posádok z ubytovania na letisko a z letiska na ubytovanie (objednávka ubytovania, platba za ubytovanie, zabezpečenie transportu členov posádky, platba a transport posádky) - kritérium č. 3,

1. **cateringových služieb** - objednávka a dodávka cateringu do lietadla, podľa objednávky palubného personálu) - kritérium č. 1,
2. **čistenia lietadla** - vysávanie, vynesenie smetí, čistenie sedačiek a stolíkov, na vyžiadanie - kritérium č. 1,
3. **dodávky pitnej vody do lietadla** - kritérium č. 1,
4. **odčerpania a vyčistenia toaliet v lietadle** - kritérium č. 1,
5. **víz pre posádky** na vyžiadanie – kritérium č. 6,
6. **preletových a pristávacích povolení** letiskových slotov a iných letiskových povolení, v prípade potreby a na vyžiadanie - kritérium č. 4,
7. **parkovania lietadla** na ploche letiska/v hangári, podľa letového plánu – kritérium č. 1,
8. **platieb za odobraté služby a poplatky**, ktoré súvisia s letom - kritérium č. 1,
9. **tlače a dodania letových dokumentov** do lietadla - kritérium č. 1,
10. **služieb na civilných, ako i vojenských letiskách podľa potreby** – kritérium č. 6.

**1.3** Verejný obstarávateľ si vyhradzuje právo neodobrať palivo od Poskytovateľa, pokiaľ má Poskytovateľ vyššiu cenu paliva ako je k dispozícii na letisku.

**1.4** Verejný obstarávateľ si vyhradzuje právo objednať aj ďalšie služby, ktoré súvisia s uskutočnením letu alebo pracovnej cesty a týkajú sa organizačno-technického zabezpečenia.

**2.1 Charakteristika letov**

Letecký útvar Ministerstva vnútra Slovenskej republiky (ďalej len „LÚ MV SR“) zabezpečuje lety v súvislosti s plnením úloh v zmysle Uznesenia vlády SR č. 411/2006 z 10. 5. 2006 o zásadách vykonávania letov lietadiel   
v policajných službách (ďalej len „štátne lietadlo“). Štátne lietadlá sú vo vlastníctve štátu a v správe Ministerstva vnútra Slovenskej republiky.

**2.2 Povaha letov:**

1. lety s najvyšším predstaviteľom štátu (prezident SR, predseda Národnej rady SR a predseda vlády SR)   
   v súvislosti s výkonom ústavných funkcií
2. let s predstaviteľmi Slovenskej republiky a s predstaviteľmi iných štátov alebo medzinárodných organizácií v súvislosti s plnením osobitných pracovných povinností.

Predstavitelia a) a b) môžu byť sprevádzaní ďalšími osobami (zástupcovia médií, podnikatelia a podobne) so súhlasom prezidenta SR, predsedu Národnej rady SR, predsedu vlády SR alebo ministra vnútra SR, ktorý o použití štátnych lietadiel rozhoduje.

1. lety na iný účel osobitnej povahy schváleným ministrom vnútra SR
2. lety v stave núdze na odstránenie alebo zmiernenie následkov rôznych krízových situácií na zemi ako sú napríklad živelná pohroma, katastrofa, priemyselná, dopravná alebo iná prírodná a prevádzková havária na území SR a v zahraničí
3. lety pre pátranie po lietadlách a záchranu ľudských životov
4. lety pre humanitárne účely napríklad zaistenie prepravy pri evakuácii osôb a majetku z krízových oblasti a v súvislosti s poskytnutím pomoci v ohrození z dôvodu, že je bezprostredne ohrozený život a zdravie osôb
5. sanitárne lety za účelom záchrany ľudského života a prepravy transplantačných orgánov

**2.3 Predpokladaný počet letov a krajiny, v ktorých bude potrebné služby poskytnúť alebo zabezpečiť, je možné určiť z predchádzajúceho obdobia:**

V období 2020-2024 LÚ MV SR vykonal celkovo viac ako  
2000 letov a nalietal pre vládnych a ústavných činiteľov viac ako 4000 hodín, pričom roky 2020-2022  
boli výrazne ovplyvnené celosvetovou pandémiou, kedy LÚ MV SR zaznamenal veľký pokles  
vykonaných letov. Verejný obstarávateľ predpokladá, že v nasledujúcich rokoch nalieta približne 1200-1400 letových hodín ročne.

*Táto časť súťažných podkladov bude tvoriť neoddeliteľnú súčasť rámcovej dohody ako príloha č. 1, ktorú uzatvorí verejný obstarávateľ s úspešným uchádzačom.*